చెన్నై: తమిళనాడు రాష్ట్ర వ్యాప్తంగా అన్ని పాఠశాలలు, ప్రభుత్వ కార్యాలయాల్లో ఇకపై వందేమాతరం తప్పనిసరిగా పాడాల్సిందేనని మద్రాసు హైకోర్టు ఆదేశాలు జారీ చేసింది. ‘‘దేశభక్తి అనేది దేశంలోని ప్రతిఒక్క పౌరుడి కనీసం ధర్మం’’ అని ధర్మాసనం వ్యాఖ్యానించింది. స్కూళ్లు, కాలేజీలు, యూనివర్సిటీలు సహా విద్యాసంస్థల్లో కనీసం వారానికి ఒక్కసారి అయినా ‘‘వందేమాతరం’’ పాడాలని ఆదేశించింది. సోమవారం లేదా శుక్రవారం ఈ దేశభక్తి గేయాన్ని పాడేందుకు ప్రాధాన్యత ఇస్తే బాగుంటుందని కూడా సూచించింది. ప్రభుత్వ కార్యాలయాలు, ప్రయివేటు కంపెనీలు, పరిశ్రమలు, ఫ్యాక్టరీల్లో నెలకు ఒక్కసారైనా ‘‘వందేమాతరం’’ గీతాన్ని ఆలపించాలని ఆదేశించింది. ‘‘ఒకవేళ ఎవరైనా వందేమాతరం పాడకపోతే ఎందుకు పాడలేదని ప్రశ్నించడం, పాడమని ఒత్తిడిచేయడం వంటివి చేయరాదు’’ అని స్పష్టం చేసింది. ప్రజలందరికీ వందేమాతరం అందుబాటులో ఉండేలా తమిళ, ఇంగ్లీషు అనువాదాలను ప్రభుత్వ వెబ్సైట్లో పొందుపర్చాలని హైకోర్టు ఆదేశించింది.
chennai: tamilanadu rashtra vyaaptamgaa anni paatasaalalu, prabhutva kaaryaalayaallo ikapai vandemaataram tappanisarigaa paadaalsindenani madrasu hycortu aadesaalu jaarii chesindi. ‘‘deshabhakti anedi desamloni pratiokka pourudi kaneesam dharmam’’ ani dharmasana vyaakhyaaninchindi. skoollu, kaalejeelu, universitylu sahaa vidyaasamsthallo kaneesam vaaraaniki okkasari aina ‘‘vandemaataram’’ paadaalani aadesinchindi. somavaram leda sukravaaram ee deshabhakti geyanni paadenduku praadhaanyata iste baguntundani kuudaa suuchimchimdi. prabhutva kaaryaalayaalu, prayivetu companylu, parisramalu, factoryllo nelaku okkasaraina ‘‘vandemaataram’’ geetaanni aalapinchaalani aadesinchindi. ‘‘okavela evaraina vandemaataram paadakapothe enduku paadaledani prasninchadam, paadamani ottidicheyadam vantivi cheyaraadu’’ ani spashtam chesindi. prajalandarikee vandemaataram andubaatulo undela tamila, ingleeshu anuvaadaalanu prabhutva websitelo ponduparchaalani hycortu aadesinchindi.